13 ekstra betjente tilslutter sig i nærmeste fremtid Nordjylland Politi. Et korps på 140 betjente skal på landsplan sættes ind for at bekæmpe bandekriminalitet, og 13 af dem skal altså til Nordjylland. Det skriver Politiken torsdag. Nordjyllands Politi byder de nye øremærkede betjente velkomne. - Det er vi da glade for. Så kan vi gøre mere ved de bander, vi selvfølgelig også har her i Nordjylland, siger Chefpolitiinspektør Jørn Aabye til P4 Nordjylland. Han tilføjer dog, at bande-situationen i Nordjylland er rolig for tiden. - De skal primært indgå i det efterforskningsmæssige arbejde. Men de skal også lave forebyggende arbejde for at undgå rekrutteringen til de her bander, siger Jørn Aabye.
Ekstra betjente skal nu være med til at komme bandekriminaliteten til livs.